Diari Oficial de la Generalitat Valenciana


Sumari del DOGV 4982, del 11-04-2005 (2005/3631)

ORDRE de 29 de març de 2005, de la Conselleria d'Agricultura, Pesca i Alimentació, per la qual es publica l'import global, per a l'any 2005, de la línia d'ajuda regulada en l'Ordre de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació, a la Comunitat Valenciana, del règim comunitari d'ajudes a la constitució d'agrupacions de productors agraris.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4982

Data del DOGV
:   11-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3631


Data del document
:   29-03-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * política de producció agrícola
    * agrupació de productors agraris
    * cooperativa agrícola
    * suport econòmic
    * ajuda pública

ORDRE de 29 de març de 2005, de la Conselleria d'Agricultura, Pesca i Alimentació, per la qual es publica l'import global, per a l'any 2005, de la línia d'ajuda regulada en l'Ordre de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació, a la Comunitat Valenciana, del règim comunitari d'ajudes a la constitució d'agrupacions de productors agraris. [2005/X3631]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import. Estos extrems depén de la llei anual de pressupostos, en estos moments la Llei 14/2004 de 29 de desembre, de la Generalitat Valenciana, de Pressupostos, per a l'exercici 2005.
  
Per això, vista la proposta del director general de Producció i Comercialització Agrària, en l'exercici de les funcions que tinc atribuïdes,
  
ORDENE
  
Article primer
  
Es publica l'import global establit per a l'any 2005 en la línia de subvenció regulada en l'Ordre de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació, a la Comunitat Valenciana, del règim comunitari d'ajudes a la constitució d'agrupacions de productors agraris, i gestionada per la Direcció General de Producció i Comercialització Agrària, d'acord amb la Llei 14/2004 de 29 de desembre, de Pressupostos de la Generalitat Valenciana per a l'exercici 2005.
  
Programa 714.20. Ordenació i Millora de les Produccions Agràries
  
Línia T3119000.
  
Ordre de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació, a la Comunitat Valenciana, del règim comunitari d'ajudes a la constitució d'agrupacions de productors agraris (DOGV núm. 3.655, de 29 de desembre de 1999).
  
Import global: 458.000 euros.
  
Article segon
  
En el cas de les agrupacions de productors agraris reconegudes en virtut del Reglament (CEE) 1.360/1978, Reglament (CE) 952/1997 o Reial Decret 233/202, el termini per a dictar i notificar la resolució serà de 6 mesos, a comptar des de la finalització del termini de presentació de sol·licituds. Transcorregut este termini sense haver-se dictat i notificat la resolució, s'entendrà desestimada.
  
Quan els crèdits pressupostaris d'un determinat exercici resulten insuficients per a poder atendre totes les sol·licituds amb dret a ajuda, s'atendran primer per ordre de presentació fins a esgotar el crèdit i, les restants en el següent exercici pressupostari. El termini màxim per al pagament de les ajudes serà de 7 anys, comptats a partir de la resolució de reconeixement, d'acord amb l'article 10 del Reglament (CE) 952/1997 i l'article 5 del Reial Decret 233/2002.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de març de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER